Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 837/10/8807	Michalovce, 20.1.2015
EEČ : 2-66-29-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: manažer
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.11.2010, spisová značka Pv 837/10/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20.09.2010 v čase o 18.30 h. zazvonil na vchodové dvere do bytu XXXXX na ulici Saleziánov č. XXXXX, kde po ich otvorení sa snažil vojsť dovnútra za účelom rozhovoru s manželkou XXXXX, pričom Ing. XXXXX ho do vnútra bytu nepustil a snažil sa dvere zatvoriť, čo sa mu podarilo až za pomoci rodinných príslušníkov, kde obvinený následne začal kopať do už zatvorených dverí, vyhrážal sa a kričal, že všetkých zabije a postrieľa, čím vzbudil dôvodnú obavu, že to uskutoční a od svojho konania upustil až po upozornení, že bola privolaná policajná hliadka.

Uznesením prokurátora Okresnej prokuratúry XXXXX zo dňa 5.11.2010, spisová značka Pv 837/10/8807, bola určená obvinenému skúšobná doba v trvaní 48 mesiacov.
Odôvodnenie:
Uznesením prokurátora okresnej prokuratúry XXXXX sp. zn. Pv 837/10/8807 - 7 zo dňa 05.11.2010 bolo podmienečne zastavené trestné stíhanie obvineného pre prečin nebezpečného vyhrážania podľa § 360 ods. 1 Tr. zák. a prečin porušovania domovej slobody podľa § 194 ods. 1, ods. 2 písm. b) Tr. zákona spáchaný v štádiu pokusu podľa § 14 ods. 1 Tr. zák..
Trestnej činnosti sa dopustil na tom skutkovom základe, že dňa 20.09.2010 v čase o 18.30 h. zazvonil na vchodové dvere do bytu XXXXX na ulici Saleziánov č. XXXXX, kde po ich otvorení sa snažil vojsť dovnútra za účelom rozhovoru s manželkou XXXXX, pričom Ing. XXXXX ho do vnútra bytu nepustil a snažil sa dvere zatvoriť, čo sa mu podarilo až za pomoci rodinných príslušníkov, kde obvinený následne začal kopať do už zatvorených dverí, vyhrážal sa a kričal, že všetkých zabije a postrieľa, čím vzbudil dôvodnú obavu, že to uskutoční a od svojho konania upustil až po upozornení, že bola privolaná policajná hliadka.
Prokurátor okresnej prokuratúry v uznesení o podmienečnom zatavení určil skúšobnú dobu v trvaní 4 rokov.
Uznesenie o podmienečnom zastavení trestného stíhania zo dňa 05.11.2010 nadobudlo právoplatnosť dňa 19.11.2010. Určená skúšobná doba uplynula teda dňa 19.11.2014.
Po uplynutí skúšobnej doby si prokurátor vyžiadal charakteristiky z miesta bydliska, Obvodného oddelenia PZ XXXXX, Obvodného úradu XXXXX, odbor všeobecnej vnútornej správy ako i nový odpis registra trestov. 
Z predložených charakteristík bolo zistené, že obvinený je z miesta trvalého bydliska hodnotený všeobecne, nebol prerokúvaní pred komisiou verejného poriadku, v sledovanom období sa nedopustil žiadneho priestupku. 
	Taktiež v sledovanom období nemá obvinený novší záznam v odpise registra trestov. 
	Vzhľadom na uvedené okolnosti bolo teda potrebné rozhodnúť tak, ako je to uvedené vo výrokovej časti tohto rozhodnutia, pretože obv. XXXXX sa počas skúšobnej doby osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor